b'\n_START_ARTICLE_\nIndijski nacionalni kongres\n_START_PARAGRAPH_\nIndijski nacionalni kongres je danes ena najpomembnej\xc5\xa1ih politi\xc4\x8dnih strank v Indiji, kar postane po osamosvojitvi leta 1947, sicer pa je bila pred tem politi\xc4\x8dna organizacija, ki so jo ustanovili leta 1885. Ob osamosvajanju Indije se je zavzela za neodvisnost, hkrati pa tudi za pravice mno\xc5\xbeic. Spodbijala je temelje angle\xc5\xa1ke oblasti v Indiji in spro\xc5\xbeila zoper njo velika mno\xc5\xbei\xc4\x8dna gibanja.\n_START_SECTION_\nZgodovinski razvoj\n_START_PARAGRAPH_\nD\xc5\xbeavaharlal Nehru je o Indijskem nacionalnem kongresu zapisal, da je bil ob ustanovitvi zmerna in previdna zdru\xc5\xbeba, ki je izjavljala zvestobo Angle\xc5\xbeem in zelo vljudno prosila nekaj malenkostnih reform. Predstavljala je bogatej\xc5\xa1o bur\xc5\xbeoazijo, celo revnej\xc5\xa1i srednji sloji niso bili zastopani. Kongres je med drugim terjal\xc2\xa0\xc2\xbbindijanizacijo\xc2\xab\xc2\xa0slu\xc5\xbeb, se pravi, naj bi v dr\xc5\xbeavnih slu\xc5\xbebah zaposlili ve\xc4\x8dje \xc5\xa1tevilo Indijcev kot Angle\xc5\xbeev._NEWLINE_Prvi kongres se je se\xc5\xa1el leta 1885 v Bombaju. Med \xc4\x8dlani je bil Dadabhai Naoroji, ki je postal Veliki starec indije in je tudi prvi uporabil besedo swaraj za indijsko geslo (populariziral jo je bil Mahatma Gandi). Vpliv kongresa je bil sprva omejen, ker se je ograjeval na angle\xc5\xa1ko govore\xc4\x8de ljudi.'